มีเพศสัมพันธ์วันที่ 10 กุมภาพันธ์ เลยไปซื้อยาคุมฉุกเฉินมากิน ซึ่งเดือนนั้นยังไม่เป็นประจำเดือน ปกติประจำเดือนจะมาเกือบสิ้นเดือน 20+ จนตอนนี้ วันที่ 27 มีนาคม ประจำเดือนก็ยังไม่มา (ระหว่างที่ประจำเดือนไม่มา มีเซ็กส์กันอยู่ค่ะ) อยากทราบว่ามีโอกาสท้องไหมค่ะประจำเดือนไม่มานานมากแล้ว (ใส่ถุงยางอนามัยทุกครั้ง เช็คทุกครั้งว่าไม่มีการรั่วใดๆ)
สวัสดีครับ หากมีการใช้ถุงยางอนามัยทุกครั้งและไม่มีการรั่วใดๆ เวลามีเพศสัมพันธ์ ก็ไม่น่าจะมีการตั้งครรภ์นะครับ (จริงๆ หากใช้ถุงยางอนามัยอยู่แล้ว และไม่รั่ว ปกติก็ไม่มีความจำเป็นต้องใช้ยาคุมฉุกเฉินครับ) อย่างไรก็ดี หากประจำเดือนขาดจริงๆ ก็ควรใช้ชุดการตั้งครรภ์ตรวจดู เพื่อความแน่ใจครับแต่หากตรวจแล้วไม่พบการตั้งครรภ์ แต่ประจำเดือนก็ยังไม่มา ก็อาจจะเกิดจากสาเหตุอื่น เช่น ถุงน้ำในรังไข่หลายใบ ต่อมใต้สมองทำงานผิดปกติ น้ำหนักลด เครียด เป็นต้น ซึ่งในกรณีนั้น ก็ควรพบแพทย์นรีเวช เพื่อตรวจและรับคำปรึกษาต่อไปครับ